Diari Oficial de la Generalitat Valenciana


Sumari del DOGV 9017, del 10-02-2021 (2021/995)

Informació pública de la resolució de l'adjudicació del Programa d'actuació integrada per al desenvolupament del sector residencial Vergeret.
---------------------------------------------------------------------------------------------------------------------------------------------

### Dades del document

Número de DOGV
:   9017

Data del DOGV
:   10-02-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/995


Data del document
:   28-01-2021

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * pla d'urbanisme
    * administració local

Informació pública de la resolució de l'adjudicació del Programa d'actuació integrada per al desenvolupament del sector residencial Vergeret. [2021/995]  
La Junta de Govern Local, en data 18 de gener de 2021, va adoptar el següent acord, que conté en la part dispositiva:  
2.1. Dictamen de la proposta d'acord de la Regidoria d'Urbanisme i Medi Ambient per a acordar la resolució del procediment declaratiu d'incompliment i la resolució de l'adjudicació del programa per al desenvolupament d'actuació integrada que conforma el sector residencial Vergeret de sòl urbanitzable.  
.../...  
Primer. Inadmetre les al·legacions presentades per Pro-Vergeret, SL, en les oficines de Correus el 21 de febrer de 2020 (amb número de registre d'entrada en aquest Ajuntament 2594 de data 26.02.2020) pels motius expressats en el fonament jurídic C i en concret per no desvirtuar cap d'elles els motius que determinen la resolució de l'adjudicació del Programa d'actuació integrada per al desenvolupament del sector residencial Vergeret.  
Segon. Resoldre l'adjudicació del Programa d'actuació integrada del sector Vergeret a la mercantil Pro-Vergeret, SL, agent urbanitzador d'aquest, pels motius exposats en els fonaments jurídics d'aquest acord i, en concret, per incompliment de les seues obligacions contractuals essencials així com aquelles que s'establisquen expressament en el contracte, per la negativa reiterada de l'urbanitzador a complir les seues obligacions legals en matèria urbanística, així com les adquirides en virtut d'aquest conveni, en cas d'haver estat requerit a aquest efecte, per escrit i de forma motivada, per l'Ajuntament.  
Adoptar la gestió directa per aquest Ajuntament del mencionat sector com a conseqüència de la resolució de l'adjudicació.  
Tercer. Confiscar la garantia definitiva prestada per Pro-Vergeret, SL, amb relació al Programa de conformitat amb l'estipulació sisena del Conveni Urbanístic, i procedir a l'execució en el moment que siga ferm aquest acord, per incomplir l'empresa adjudicatària les obligacions essencials establides.  
Quart. Liquidar el contracte corresponent al Programa d'actuació integrada per al desenvolupament del sector Vergeret adjudicat a la mercantil Pro-Vergeret, SL, i quedar extingit qualsevol dret o obligació que poguera derivar-se'n, sense perjudici de les accions que es reserva l'Ajuntament contra l'urbanitzador si finalment s'acredita algun perjudici que implique quantia superior al de la garantia confiscada.  
  
Cinqué. Publicar aquest acord en el Diari Oficial de la Generalitat Valenciana després de la inscripció en el Registre de Programes d'Actuació.  
Sisé. Notificar aquest acord a Pro-Vergeret, SL, en qualitat d'agent urbanitzador adjudicatari del Programa, així com a les persones i entitats que han comparegut i formulat al·legacions i als qui hagueren garantit a l'agent urbanitzador; significar-los a tots ells que contra aquest acord, que és definitiu en via administrativa, és impugnable mitjançant el següent sistema de recursos:  
a) Amb caràcter potestatiu; recurs de reposició davant del mateix òrgan autor d'aquest acord, en el termini d'un mes a comptar des de l'endemà de la notificació. En aquest cas, el recurs de reposició haurà de ser resolt expressament en el termini d'un mes a comptar des de la interposició; en cas contrari, s'entendrà desestimat i quedarà expedita la via jurisdiccional.  
b) Directament; recurs contenciós administratiu davant del jutjat d'aquest ordre jurisdiccional dels de València que per torn de repartiment li corresponga, en el termini de dos mesos a comptar des de l'endemà de la notificació.  
Si s'opta per a interposar el recurs potestatiu de reposició, no es podrà interposar el recurs contenciós administratiu fins que siga resolt expressament o s'haja produït la desestimació presumpta del recurs de reposició interposat.  
No obstant això, podrà exercir-se qualsevol altra acció o recurs que s'estime convenient en els drets i interessos legítims de persones interessades.  
L'accés al contingut íntegre de l'acord es troba disponible en la pàgina web, en el registre municipal de programes, en:  
https://tavernes.es/sites/default/files/ficheros/Urbanisme/Programes/registre.programes.vergeret.pdf  
  
Tavernes de la Valldigna, 28 de gener de 2021.- El regidor delegat d'Urbanisme: Josep Llàcer Gandia.